אלברו מוראטה

אלברו בורחה מוראטה מרטין (בספרדית: Álvaro Borja Morata Martín; נולד ב-23 באוקטובר 1992) הוא כדורגלן ספרדי, המשחק בעמדת החלוץ והקיצוני במילאן ובנבחרת ספרד. מוראטה החל את הקריירה שלו כילד וכנער בקבוצת אתלטיקו מדריד טרם עבר ליריבה העירונית, ריאל מדריד ב-2008. הוא סיים את החוזה שלו אך המשיך לשחק בקבוצת הנוער של המועדון. לאחר עונה מוצלחת עם קבוצת הנוער, עמה זכה ב-2 אליפויות והבקיע 34 שערים, קודם החלוץ לריאל מדריד קסטיליה. בקיץ 2008, מאמן הקבוצה הראשונה של המועדון, ז'וזה מוריניו, לקח את השחקן לצד 4 חבריו לקבוצה למשחקי הקדם עונה של הקבוצה בארצות הברית. ב-15 באוגוסט 2010 ערך מוראטה את הופעת הבכורה שלו במדי ריאל מדריד קסטיליה במשחק ידידות נגד אלקורקון, הוא הבקיע את השער היחיד במשחק. ב-12 בדצמבר 2010 מוראטה ערך את הופעת הבכורה שלו בקבוצה הראשונה כשעלה כמחליף במקומו של אנחל די מריה בדקה ה-88 של המשחק נגד ריאל סאראגוסה במסגרת ליגת העל הספרדית בו ניצחה ריאל מדריד 3:1. עשרה ימים לאחר מכן ערך מוראטה את הופעת הבכורה שלו במסגרת גביע המלך הספרדי כאשר עלה מהספסל בדקות האחרונות של המשחק. בינואר 2011 לאחר פציעתו של גונסאלו היגוואין התקשורת הספרדית ציפתה שמוראטה יהיה המחליף של הארגנטינאי בסגל, אולם המאמן מוריניו דחה את האפשרות ואמר: "הוא לא מוכן לפתוח בהרכב הרשמי של ריאל מדריד הוא צריך להתבגר ולסיים את ההתפתחות שלו בריאל מדריד קסטיליה". ואכן, לאחר זמן קצר הוחתם עמנואל אדבאיור במועדון על מנת לאייש את עמדת החלוץ. ב-13 בפברואר 2011 מוראטה הבקיע את השלושער הראשון בקריירה שלו, בניצחון 7:1 על דפרטיבו לה קורוניה ב'. הוא סיים את העונה הראשונה שלו כבוגר עם 14 שערי ליגה אבל ריאל מדריד קסטיליה לא הצליחה להעפיל לפלייאוף. ב-11 בנובמבר 2012, מוראטה הבקיע את השער הרשמי הראשון שלו בהרכב הראשון של ריאל מדריד הוא נכנס לשחק בדקה ה-83 של המשחק נגד לבאנטה והבקיע את שער הניצחון, 2:1, לאחר 60 שניות בלבד. הפעם הראשונה שפתח בהרכב הקבוצה הבכירה הייתה נגד ראיו ואיקאנו ב-17 בפברואר 2013, הספרדי הבקיע שער לאחר שלוש דקות, אך לאחר 30 דקות הוא הוחלף בראול אלביול בעקבות הרחקתו של סרחיו ראמוס. ב-2 במרס 2013 שיחק מוראטה משחק שלם נגד ברצלונה ואף בישל שער לקארים בנזמה. ב-18 במרץ 2014, הבקיע מוראטה את שערו הראשון בליגת האלופות, מוראטה כבש את השער השלישי בניצחון קבוצתו 1–3 על שאלקה 04 בשלב שמינית הגמר. ב־17 במאי, במשחק האחרון בקמפיין הליגה, הוא כבש שני שערים מאוחרים נגד אספניול כדי לעזור לריאל לניצחון ביתי 3-1. החלוץ שותף גם בניצחון הקבוצה בגמר ליגת האלופות נגד אתלטיקו מדריד, כשעלה כמחליף 10 דקות לפני מועד הזמן החוקי כאשר הקבוצה בפיגור שהפך בסופו של דבר לזכייה בתואר. מוראטה סיים את העונה, עונת 2013/2014, עם שמונה שערי ליגה. ב-19 ביולי 2014 חתם מוראטה בשורותיה של יובנטוס האיטלקית, לחמש שנים, תמורת 20 מיליון אירו. ריאל מדריד הבטיחה לעצמה את האפשרות להחזיר אותו אליה בעתיד חזרה כשהוסיפה לעסקה סעיף "רכישה בחזרה", אם תרצה להחזיר את מוראטה לשורותיה בסיום העונה הראשונה, היא תצטרך לשלם 30 מיליון אירו, ואם תרצה להחזירו בעונה השנייה, תצטרך לשלם 35 מיליון אירו. את הופעת הבכורה בקבוצה, ערך ב-13 בספטמבר במשחק הליגה נגד אודינזה, וב-27 בספטמבר הבקיע את שער הבכורה במועדון, בניצחון קבוצתו 0–3 על אטאלנטה. במסגרת ליגת האלופות, מוראטה ויובנטוס פגשו את קבוצתו לשעבר, ריאל מדריד, כבש מוראטה שני שערים בשני המפגשים ועזר לקבוצתו להדיח את קבוצתו לשעבר מהמפעל, במשחק הגמר נגד ברצלונה כבש מוראטה שער שוויון זמני, אך לבסוף הפסידה יובנטוס בתוצאה 1:3. ב-10 בדצמבר 2015 חתם מוראטה על הארכת חוזה ביובנטוס, עד 2020. ב-21 ביוני 2016 הפעילה ריאל מדריד את סעיף ה"רכישה בחזרה" שבחוזהו של השחקן, והוא חזר לשורותיה לאחר שנתיים ביובנטוס. בעונת 2016/2017 הבקיע מוראטה 20 שערים ב-43 הופעות בכל המסגרות והיה חלק מזכייתה של ריאל מדריד בליגה הספרדית לאחר 5 שנים עקרות, ובליגת האלופות שנה שנייה ברציפות. ב-21 ביולי 2017 מוראטה חתם על חוזה לחמש שנים בצ'לסי, תמורת סכום של 60 מיליון, והפך לשחקן היקר בתולדות המועדון. מוראטה ערך את הופעת הבכורה התחרותית שלו במשחק מגן הקהילה נגד ארסנל כשעלה כמחליף בדקה ה-74. בהופעתו הראשונה במסגרת הפרמייר ליג, ב-12 באוגוסט, כבש ובישל בהפסד קבוצתו 2–3 לברנלי. ב-23 בספטמבר, כבש החלוץ שלושער בניצחון החוץ 4:0 נגד סטוק סיטי. זה הפך אותו לשחקן ה-17 של הבלוז שכובש שלושער במועדון. מוראטה סיים את העונה, עונת 2017/2018, עם 15 שערים בכל המסגרות. ב-28 בינואר 2019 חזר מוראטה לאתלטיקו מדריד לאחר 12 שנה, בהשאלה לעונה וחצי.ב-6 ביולי של אותה שנה, הגיעה אתלטיקו לסיכום עם צ'לסי לגבי המשך השאלתו של מוראטה גם לעונת 2019/2020 והעברתו לשורותיה בסיום העונה. ב-6 בפברואר ערך את הופעתו הראשונה במועדון בהפסד קבוצתו 0–1 לריאל בטיס. את שער הבכורה שלו במועדון כבש ב-24 בפברואר ב-0–2 של אתלטיקו על ויאריאל. ב-22 באוקטובר, כבש שער בכורה במסגרת ליגת האלופות, בניצחון 0–1 על באייר לברקוזן. בשער הזה הפך מוראטה לשחקן הראשון בהיסטוריה שכובש שער במסגרת ליגת האלופות גם עבור ריאל מדריד, וגם עבור היריבה העירונית, אתלטיקו מדריד. ב-22 בספטמבר 2020 הושאל מוראטה מאתלטיקו מדריד ליובנטוס לעונה אחת תמורה 10 מיליון אירו, עם אפשרות רכישה בסיומה של 45 מיליון אירו. ליובנטוס ניתנה אפשרות להאריך את תקופת ההשאלה בעוד עונה עבור 10 מיליון אירו נוספים, ובמקרה כזה ירד סכום הרכישה ל-35 מיליון אירו. מוראטה ערך את הופעת הבכורה המחודשת שלו ביובנטוס ב-27 בספטמבר, בתיקו 2-2 מול רומא, כשבמשחק הליגה הבא כבר כבש מול קרוטונה, שלושה ימים מאוחר יותר כבש צמד מול דינאמו קייב במסגרת שלב הבתים של ליגת האלופות. מוראטה סיים את העונה עם 11 שערים ותשעה בישולים בליגה והוסיף 6 שערים בליגת האלופות. ב-15 ביוני הודיעה יובנטוס שהחלוץ ישחק במועדון עונה נוספת כמושאל לאחר מימוש האופציה בחוזה. ב-19 ביולי 2024 חתם מוראטה במילאן תמורת 13 מיליון אירו. ב-13 באוגוסט 2024 ערך את הופעת הבכורה שלו במשחק הידידות נגד מונצה, שהסתיים בתוצאה 3-1 לטובת קבוצתו, וארבעה ימים מאוחר יותר, במחזור הראשון של הסרייה א', כבש את שער הבכורה שלו בתיקו 2-2 נגד טורינו. מוראטה זומן לנבחרת ספרד עד גיל 17 במסגרת גביע העולם בשנת 2009 בניגריה. הוא שיחק 4 משחקים והבקיע 2 שערים. בהמשך, שיחק בנבחרת עד גיל 19 בטורניר שנערך ביפן, הוא עזר לנבחרתו לסיים במקום השני, לאחר המארחים-היפנים. בשנת 2013 זומן מוראטה לשחק בנבחרת ספרד עד גיל 21 באליפות אירופה עד גיל 21 שנערכה בישראל. בהופעת הבכורה שלו בנבחרת, כבש את שער הניצחון מול רוסיה בדקות הסיום כאשר עלה כמחליף, גם במשחקו השני, מול גרמניה, הבקיע גם כן את שער הניצחון, בדקה ה-86, ובמשחקו השלישי, נגד הולנד, כבש את השער הראשון בניצחון 3:0. בסופו של דבר, זכתה ספרד באליפות, ומוראטה, סיים כמלך השערים של התחרות. מוראטה ערך את הופעת הבכורה בנבחרת הבוגרת של ספרד ב-15 בנובמבר 2014 בניצחון 3:0 נגד בלארוס במסגרת מוקדמות יורו 2016, באותו קמפיין, כבש גם את שער הבכורה שלו במדים הלאומיים בניצחון 0–1 על אוקראינה, במשחק שנערך במרץ 2015. נכלל בסגל נבחרת ספרד לטורניר מונדיאל 2022. ב-10 בדצמבר 2016, התארס מוראטה עם אליס קמפלו האיטלקייה, וב-17 ביוני בהמשך אותה השנה, נישאו השניים בוונציה. ב-29 ביולי 2018 נולדו לזוג תאומים, אלסנדרו ולאונרדו, ולכבוד התאריך, שינה את מספר חולצתו, מ-9 ל-29. ב-29 בספטמבר 2020 נולד בנו השלישי אדוארדו. מוראטה הוא בנם של לסוסנה מרטין ואלפונסו מורטה, אביו מעורב מאוד במשא ומתן של בנו עם המועדונים בהם שיחק, לצד סוכנו, חואנמה לופז. במרץ 2014, גילח מוראטה את ראשו לאות סולידריות עם ילדים חולים, ואמר "ילדים עם סרטן רוצים להסתפר אבל הם לא יכולים, אז עשיתי לעצמי כמו אותו הדבר". באוגוסט 2024 ולאחר 8 שנות זוגיות אלברטו מוראטה ואישתו אליס קמפלו הודיעו על גירושים ריאל מדריד ליגת העל הספרדית (2): 2011/2012, 2016/2017 גביע המלך הספרדי (2): 2010/2011, 2013/2014 הסופר קאפ הספרדי: 2012 ליגת האלופות (2): 2013/2014, 2016/2017 הסופר קאפ האירופי: 2016 גביע העולם למועדונים: 2016 יובנטוס אליפות איטליה: 2014/2015, 2015/2016 הגביע האיטלקי: 2014/2015, 2015/2016, 2020/2021 הסופר קאפ האיטלקי: 2015, 2020 צ'לסי הגביע האנגלי: 2017/2018 נבחרות ספרד עד גיל 19 – גביע אירופה עד גיל 19 שנת 2011 עד גיל 21 – אליפות אירופה בכדורגל עד גיל 21 שנת 2013 יורו 2024 אישיים אליפות אירופה בכדורגל עד גיל 19 – מלך השערים בשנת 2011 אליפות אירופה בכדורגל עד גיל 21 – מלך השערים בשנת 2013 מדיה וקבצים בנושא אלברו מוראטה בוויקישיתוף אלברו מוראטה, ברשת החברתית פייסבוק אלברו מוראטה, ברשת החברתית אקס (טוויטר) אלברו מוראטה, ברשת החברתית אינסטגרם אלברו מוראטה, באתר Transfermarkt אלברו מוראטה, באתר Soccerway אלברו מוראטה, באתר BDFutbol אלברו מוראטה, באתר WorldFootball.net אלברו מוראטה, באתר National Football Teams אלברו מוראטה, באתר FootballDatabase.eu [https://www.marca.com/2010/06/26/futbol/mas_futbol/1277538276.html Una generaci�n para la historia - MARCA.com], www.marca.com Real Madrid C.F. - Official Web Site - At the gates of the first team, web.archive.org, ‏12 בדצמבר 2013 Diario AS, "No tengo esperanzas de que se fiche un delantero", AS.com, ‏6 בינואר 2011 (בספרדית) Juventus.com, Latest News, Juventus.com (באנגלית) Comunicados oficiales del Real Madrid | Real Madrid CF, Real Madrid C.F. - Web Oficial (באנגלית) Official: Morata extends Juve deal | Football Italia, www.football-italia.net Official Announcement: Morata | Real Madrid CF, Real Madrid C.F. - Web Oficial (באנגלית) El Real Madrid, campeón de LaLiga Santander 2016/17, El Real Madrid, campeón de LaLiga Santander 2016/17 (בספרדית) UEFA.com, Majestic Real Madrid win Champions League in Cardiff, UEFA.com, ‏3 ביוני 2017 (באנגלית) "Alvaro Morata: Chelsea agree £60m deal to sign Real Madrid striker". BBC Sport (באנגלית בריטית). 2017-07-19. נבדק ב-2020-07-13. "Alvaro Morata: Chelsea sign Real Madrid striker for club record £60m". BBC Sport (באנגלית בריטית). 2017-07-21. נבדק ב-2020-07-13. Chelsea closing in on Arsenal record after Morata hat-trick v Stoke, Metro, ‏23 בספטמבר 2017 (באנגלית) Alvaro Morata joins Atletico Madrid from Chelsea on loan, Sky Sports (באנגלית) עוזי דן, אלבארו מוראטה ימשיך כמושאל באתלטיקו מדריד, שתרכוש אותו בקיץ הבא, באתר הארץ, 6 ביולי 2019 Alvaro Morata makes his point by scoring winner for Atletico Madrid - The New Indian Express, www-newindianexpress-com.cdn.ampproject.org "Welcome home, Alvaro!". Juventus.com Roma-Juve 2-2: doppiette di Veretout e Ronaldo, Corriere dello Sport. 27 settembre 2020 Juventus.com, Official | Morata renews! - Juventus, Juventus.com (באנגלית) רשמית: אלבארו מוראטה חתם במילאן - ערוץ הספורט, באתר Sport5.co.il - אתר ערוץ הספורט, ‏2024-07-19 UEFA.com, Morata wins Golden Boot in Spanish clean sweep, UEFA.com, ‏18 ביוני 2013 (באנגלית) OFICIAL Lista de convocados para la Copa Mundial de Fútbol de la FIFA Catar 2022 באתר פדרציית הכדורגל הספרדית המלכותית, 11 בנובמבר 2022 (בספרדית) Pablo Moreno, Madrid, Morata proposes to girlfriend during a magic show, MARCA in English, ‏9 בדצמבר 2016 (באנגלית) Martin Domin, Manchester United target Alvaro Morata makes big decision on his future, mirror, ‏18 ביוני 2016 "New dad Morata to wear 29". Chelsea F.C. 3 August 2018 Diario AS, Morata agent, father hold Real Madrid exit talks at Bernabéu, AS.com, ‏3 ביולי 2017 (באנגלית) 20minutos, Álvaro Morata se rapa la cabeza por solidaridad con los niños enfermos de cáncer, www.20minutos.es - Últimas Noticias, ‏30 במרץ 2017 (בספרדית)